Ciolacu: 'Recomandările din studiul economic al OCDE sunt corelate cu obiectivele programului nostru de guvernare'
Recomandările din studiul economic al Organizației pentru Cooperare și Dezvoltare Economică sunt corelate cu obiectivele programului de guvernare, a declarat, marți, în cadrul reuniunii Comitetului Național pentru Aderarea României la OCDE, prim-ministrul Marcel Ciolacu, care a evidențiat importanța punerii în aplicare a recomandărilor primite din partea comitetelor organizației pentru alinierea la standardele în materie de legislație, politici și practici.